Иван Бунин
Каин

Превод от руски: Кирил Кадийски, 2003

chitanka.info

Идва род, отминава,

а земята пребъдва вовек…

Не, той вдига в прослава

на безброй племена Баалбек.

Той убиец е, черен,

но прекрачва той райския праг.

От смъртта разтреперан,

я погледна в очите все пак.

Жадно търсейки Бога,

пръв могъщия Бог прокълна.

И на прага, в тревога,

падна той и видя — тъмнина.

Но и в мрака ще слави

светлината, ума, мъдростта;

и следа ще остави —

храм на слънцето вдига в нощта!

Великанът сърдит е —

с кръв налени, очите горят

и в Ливан долините

под товара огромен ехтят.

Синекъдър, опасен,

цял от зной и от пустош ръждив,

с лъвска кожа препасан,

тежка кожа на лъв златогрив.

Бърза, хвърля, подпира

и скала връз скалата пласти,

и трепери, умира,

но мъсти на Твореца, мъсти!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.